2020. gada 1. decembrī Rīkojums Nr. 709

Rīgā (prot. Nr. 75 1. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

Pamatojoties uz Starptautiskās palīdzības likuma 12. panta otro daļu un Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" 16., 17. un 18. punktu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 81 519 *euro* apmērā civilo ekspertu dalībai Eiropas Drošības un sadarbības organizācijas Speciālajā novērošanas misijā Ukrainā un Eiropas Savienības Padomdevēja misijā civilā drošības sektora reformām Ukrainā 2020. gadā.

Ministru prezidents A. K. Kariņš

Ārlietu ministrs E. Rinkēvičs